"Väike muundurisaal," selgitas Belo. "Ma kardan, et sellise võimsusega aparaati MF käsutuses ei ole. Teie mateeriamuundurid toodavad küll edukalt toorainest toorainet, vabastades ühtaegu energiat, kuid see aparaat tegeleb juba struktuursete vormidega. Ta on õieti  muundur-täpsuskiirgur. Teaduse seisukohast on isegi sellel teatav väärtus, et see riist võimaldab valmistada sellise kristallilise struktuuriga keha, nagu mina tahan, see tähendab, kui mulle meeldib paigutada näiteks nelja klooriaatomi asemele soolakristalli üks räni, ja seda molekuli täpsusega, ei pea ma mingis laboratooriumis jändama.